Tajeṛṛumt taḍarsant, teldi tawwurt i tezrawin n kra n yiferdisen n tesniselt yekkan akin i tilist n tefyirt. Tizrawin i deg yettunefk wazal d ameqqran i tesleḍt yeflen i weswir n tefyirt i wimi semman tasnilest taḍarsant, s umata tanga-a terra azal d ameqqran i tuddsa n uḍris deg talɣa-s tamattut, deg tama, yes-s ara nessiweḍ ad negzu amek tettwasemres tutlayt deg uḍris deg talɣa-s yemden. Deg tama niḍen, tettak-d tisura i wenelmad akken ad yezmir ad d-ifares s tmenna neɣ s tira.